Author: Fodorová Alena
Company: MSVVaSSR

Správa zo zahraničnej pracovnej cesty
1.	Účastníci ZPC:
Titul, meno a priezvisko: | Mgr. Alena Fodorová
Pracovisko: | Ministerstvo školstva, vedy, výskumu a športu SR, Sekcia vysokých škôl, Stredisko na uznávanie dokladov o vzdelaní,  Stromová 1, 813 30 Bratislava
Pracovné zaradenie: | hlavný radca
Znalosť jazykov: | Aj, Nj
2.	Zahraničná pracovná cesta:
Štát: | Belgicko
Mesto: | Brusel
Vykonaná v dňoch: | 19. – 20. 10. 2014
Prijímajúca organizácia: | Európska komisia
Účel cesty: | Účasť na stretnutí Skupiny koordinátorov na uznávanie odborných kvalifikácií
Spôsob financovania: | EK (cestovné náklady), zvyšok MŠVVŠ SR
3.	Rámcový program pobytu:

19. 10. 2014
20. 10. 2014

prílet do Bruselu z Viedne; let 17:30
účasť na úča účasť na rokovaní, odlet do Bratislavy; let 19:20

4.	Stručný priebeh rokovaní
Na pravidelnom stretnutí Skupiny koordinátorov pre Smernicu 2005/36/EC Európska Komisia (ďalej len „EK“) bližšie odprezentovala úlohu pri kompetentných autoritách, ktoré budú zodpovedné za overovanie a potvrdzovanie autenticity predložených dokladov pre vydávanie EPC (Európsky profesijný preukaz). V prípadoch ak kompetentná autorita overí pravdivosť predložených dokladov, ktoré sa elektronickej forme uložia do IMI (Informačný systém vnútorného trhu) súborov jednotlivých žiadateľov, tak tieto doklady ostávajú v systéme a môžu poslúžiť pri ďalších žiadostiach o vydanie EPC. Cieľom EK je vytvorenie tzv. „úložiska dokumentov“, ktoré má byť využívané na výmenu a tvorbu databázy informácií medzi jednotlivými EPC koordinátormi. Informácie budú prerozdeľované podľa kľúča pre jednotlivé povolania ako aj režimu uznania, pod ktorý spadajú povolania (automatický alebo všeobecný režim). Vytvorením databázy informácií sa majú urýchliť procesy na overovanie dokumentov potrebných na vydávanie EPC. 
V ďalšej prezentácii EK predstavila potrebu pre vytvorenie alebo vymenovanie EPC koordinátora pre jednotlivé členské štáty. EPC koordinátor však automaticky neznamená vytvorenie nového úradu, úlohy EPC koordinátorov môžu na seba prevziať už existujúci národný koordinátori pre IMI. 
Medzi hlavné úlohy EPC koordinátora majú byť tieto činnosti: 
- transfer žiadostí do iných domovských členských štátov ( v prípadoch ak žiadateľ nesprávne určí domovský štát);
- prijíma automaticky zaslané notifikácie v prípadoch ak zvolená kompetentná autorita nereaguje/neprijme na novú žiadosť do dvoch dní;
- priraďuje žiadosti ku správny domovským a hostiteľským členským štátom, v prípadoch ak existuje viac ako jedna kompetentná autorita v členskom štáte pre zvolené povolanie. 
Medzi odporúčania EK pri vytváraní štruktúry EPC koordinátora by mal členský štát vychádzať zo svojej geografickej rozlohy, ako aj z toho či EPC koordinátor bude zodpovedný za všetky povolania, ale len jedno alebo len vybrané povolania (napr. zdravotnícke povolania). EK navrhla tri scenáre vytvorenia kompetencií EPC koordinátora:
* jeden EPC koordinátor národný pre všetky povolania a jedna kompetentná autorita pre jedno povolanie;
* jeden EPC koordinátor národný pre všetky povolania a viacero kompetentných autorít pre jedno povolanie;
* jeden EPC koordinátor pre región a jedna kompetentná autorita pre jedno povolanie alebo jeden EPC koordinátor pre región a viacero kompetentných autorít pre jedno povolanie.  
5.	Odporúčané závery:
Aktívne participovať na vzájomných hodnotiacich stretnutiach, ktoré sú organizované EK pre vybrané regulované povolania, najbližšie sa uskutoční 24. novembra 2014- pre povolania elektrotechnik a očný optik. Medzi ďalšie odporúčanie EK môžeme zaradiť zvolenie si koordinátora, ktorý bude zodpovedný za fungovanie EPC- či už zvolenie jedného národného koordinátora alebo podľa príslušných regulovaných povolaní.
6.  Prehľad prinesenej dokumentácie
Dokumentácia nie je k dispozícii. 
7.   Prínos ZPC
Povinná účasť a práca v Skupine koordinátorov vyplýva zo smernice 2005/36/ES o uznávaní odborných kvalifikácii. Poskytnuté informácie zo strany členských štátov a pomáhajú Európskej Komisii pri tvorbe právnych noriem umožňujúce väčšiu mieru uplatňovania zásady EÚ o voľnom pohybe osôb. Práca v Skupine členským štátom umožní navrhnúť, zasahovať a pripomienkovať znenia právnych noriem EÚ pred začatím legislatívneho procesu a počas legislatívneho procesu. Zo strany Európskej komisie boli prezentované prípadové štúdie v procese nahrávania dokumentov, ktoré sú nevyhnutnou súčasťou na vytvorenie Európskeho profesijného preukazu (EPC) - elektronického dokumentu.
 
8.  Spôsob zverejnenia výsledkov

Správa zo ZPC bola zaslaná Sekcii medzinárodnej spolupráce, európskych záležitostí a celoživotného vzdelávania MŠVVaŠ SR, ktorá ju zverejní na internetových stránkach MŠVVaŠ SR. Súhlasíme so zverejnením správy na internete.

Dátum: 30. 10. 2014

Správu vypracovala:     Mgr. Alena Fodorová
                                                                         
Správu schválil:
Mgr. Eva Kaczová, riaditeľka Strediska na uznávanie dokladov o vzdelaní